|  |  |
| --- | --- |
| **Standardni obrazac sadržaja dokumenta za savjetovanje** | |
| Naziv nacrta zakona, drugog propisa ili akta | Uredba o kvaliteti tekućih naftnih goriva i načinu praćenja i izvješćivanja te metodologiji izračuna emisija stakleničkih plinova u životnom vijeku isporučenih goriva i energije |
| Stvaratelj dokumenta, tijelo koje provodi savjetovanje | Ministarstvo zaštite okoliša i energetike |
| Svrha dokumenta | Prijedlogom Uredbe dodatno se usklađuje područje kvalitete goriva i praćenja emisija stakleničkih plinova u životnom vijeku goriva i energije s Direktivom Vijeća 2015/652 o utvrđivanju metoda izračuna i zahtjeva u vezi s izvješćivanjem, Direktivom 2015/1513 o izmjeni Direktive 98/70/EZ o kvaliteti benzinskih i dizelskih goriva, Direktivom 2016/802 o smanjenju sadržaja sumpora u određenim tekućim gorivima, te utvrđuju nadležna tijela za provedbu Odluke Komisije 2002/159/EZ o zajedničkom obrascu za podnošenje sažetih prikaza podataka o kvaliteti nacionalnoga goriva i Provedbene Odluke 2015/253 o utvrđivanju pravila uzorkovanja i izvješćivanja u skladu s Direktivom Vijeća 1999/32/EZ za sadržaj sumpora u brodskim gorivima. |
| Datum dokumenta | 16-2-2017 |
| Verzija dokumenta | I |
| * Ovim se Prijedlogom uredbe propisuje način utvrđivanja i praćenja kvalitete tekućih naftnih goriva, kriteriji za goriva koja se stavljaju na tržište Republike Hrvatske, način dokazivanja sukladnosti, kriteriji za korištenje metoda smanjenja emisija, uvjeti za rad laboratorija za uzorkovanje i laboratorijsku analizu kvalitete tekućih naftnih goriva te metode ispitivanja kvalitete goriva, označivanje proizvoda, način praćenja i izvješćivanja o emisijama stakleničkih plinova u životnom vijeku isporučenih goriva i energije, metoda za izračun intenziteta stakleničkih plinova u životnom vijeku goriva i energije (osim biogoriva), metoda izračuna referentne vrijednosti goriva za fosilna goriva, metodologija izračuna doprinosa električnih cestovnih vozila smanjenju emisija stakleničkih plinova, format izvješća i duljina čuvanja istih te način i rokovi dostave izvješća o kvaliteti tekućih naftnih goriva i emisijama stakleničkih plinova u životnom vijeku isporučenih goriva i energije Hrvatskoj agenciji za okoliš i prirodu i Europskoj komisiji. | |
| * Savjetovanje se provodi radi upoznavanja zainteresirane javnosti o načinu praćenja i izvješćivanja od strane dobavljača o količinama tekućih naftnih goriva stavljenih na tržište Republike Hrvatske ili korištenih za vlastite potrebe, o podacima o obavljenim ispitivanjima tekućih naftnih goriva, metodologiji izračuna emisija stakleničkih plinova u životnom vijeku isporučenih goriva i energije te načinu praćenja i izvješćivanja o emisijama stakleničkih plinova u životnom vijeku isporučenih goriva i energije od strane dobavljača i Hrvatske agencije za okoliš i prirodu. | |
| * Svrha savjetovanja je upoznavanje zainteresirane javnosti s načinom praćenja i izvješćivanja od strane dobavljača o količinama tekućih naftnih goriva stavljenih na tržište Republike Hrvatske ili korištenih za vlastite potrebe, o podacima o obavljenim ispitivanjima tekućih naftnih goriva, metodologijom izračuna emisija stakleničkih plinova u životnom vijeku isporučenih goriva i energije te načinom praćenja i izvješćivanja o emisijama stakleničkih plinova u životnom vijeku isporučenih goriva i energije od strane dobavljača i Hrvatske agencije za okoliš i prirodu. | |
| * Metoda savjetovanja koja će se primijeniti: internetsko savjetovanje | |
| * Kolika je dobavljačima dostupnost podataka koje su oni obvezni navesti u predlošcima, a koje su u skladu s odredbama Prijedloga uredbe obvezni svake godine predavati Hrvatskoj agenciji za okoliš i prirodu? * Kolika je, po vašem mišljenju, preglednost i funkcionalnost predložaka te da li imate konstruktivne prijedloge za njihovo poboljšanje? * Kolika je prikladnost rokova za dostavu izvješća Hrvatskoj agenciji za okoliš i prirodu od strane dobavljača te vas molimo za prijedloge uzimajući u obzir obveze izrade godišnjih izvješća od strane Hrvatske agencije za okoliš i prirodu i njihovu dostavu Europskoj komisiji? * Molimo vas za vaša mišljenja vezana za vođenje evidencije i izvješćivanje od strane dobavljača o utrošenoj električnoj energiji u električnim vozilima. | |
| * Temeljem članka 41. Zakona o zaštiti zraka (NN, 130/2011 i 47/2014), Vlada Republike Hrvatske je donijela Uredbu o kvaliteti tekućih naftnih goriva (NN, 113/2013, 76/2014 i 56/2015) koja je hrvatsko zakonodavstvo u potpunosti uskladila s odredbama svih europskih direktiva i provedbenih odluka koje reguliraju problematiku kvalitete tekućih naftnih goriva, njeno praćenje od strane država članica kao i izvješćivanje o provedbi istog. Važećom Uredbom o kvaliteti tekućih naftnih goriva već su propisane granične vrijednosti sastavnica i značajki kvalitete tekućih naftnih goriva, način utvrđivanja i praćenja kvalitete tekućih naftnih goriva, način dokazivanja sukladnosti, uvjeti za rad laboratorija za uzorkovanje i laboratorijsku analizu kvalitete tekućih naftnih goriva, označivanje proizvoda te način i rok dostave izvješća o kvaliteti tekućih naftnih goriva Hrvatskoj agenciji za okoliš i prirodu.   S obzirom da je u travnju 2015. stupila na snagu Direktiva Vijeća EU 2015/652 te u rujnu 2015. godine nova Direktiva EU 2015/1513 Europskog parlamenta i Vijeća, a koje izmjenjuju i dopunjuju izvornu Direktivu 98/70/EZ o kvaliteti benzina i dizelskog goriva, Republika Hrvatska je u obvezi pristupiti prenošenju odredbi obiju direktiva u Uredbu o kvaliteti tekućih naftnih goriva (veći dio odredbi Direktive EU 2015/1513 će se prenijeti i u Zakon o biogorivima za prijevoz). Također, s obzirom da je u svibnju 2016. godine stupio na snagu kodificirani tekst Direktive EU 2016/802 Europskog parlamenta i Vijeća koji je stavio van snage Direktivu 1999/32/EZ s njenim izmjenama i dopunama i čije su sve odredbe već prenesene u Uredbu o kvaliteti tekućih naftnih goriva, isti se samo formalno prenosi u izmijenjenom nazivu.  Direktivom EU 2015/1513 Europskog parlamenta i Vijeća dodatno se specificiraju norme koje reguliraju kvalitetu benzina i dizelskog goriva te se izmjenjuje rok izvješćivanja državama članicama prema Europskoj komisiji o praćenju kvalitete goriva.  Direktiva Vijeća (EU) 2015/652 propisuje metodologiju izračuna emisija stakleničkih plinova iz životnog vijeka isporučenih goriva i energije te zahtjeve u vezi s izvješćivanjem o utvrđenim podacima.  Odredbama članka 81. Zakona o zaštiti zraka dana je ovlast Vladi Republike Hrvatske da pitanja načina praćenja i izvješćivanja te metodologije izračuna emisija stakleničkih plinova u životnom vijeku goriva i energije kao i metodologije izračuna doprinosa električnih cestovnih vozila smanjenju emisija stakleničkih plinova u Republici Hrvatskoj te vođenja evidencije o količini goriva i energije i kvaliteti goriva stavljenih na tržište Republike Hrvatske propiše detaljnije uredbom (Uredbom o kvaliteti tekućih naftnih goriva).  Nadalje, s obzirom da je važeća Uredba o kvaliteti tekućih naftnih goriva više puta izmijenjena i dopunjena, kao i da je zbog odredbi novih direktiva potrebno značajno mijenjati njen tekst, Ministarstvo zaštite okoliša i energetike pristupilo je izradi teksta prijedloga nove Uredbe. | |
| * - | |
| * Odredbe prijedloga ove Uredbe odnose se prije svega na dobavljače kako su definirani Zakonom o zaštiti zraka.   Odredbe prijedloga ove Uredbe primjenjuju se na skupine tekućih naftnih goriva koja se koriste za izgaranje kod motora s unutarnjim izgaranjem cestovnih vozila, izvancestovnih pokretnih strojeva, plovila za unutarnju plovidbu i plovidbu unutarnjim morskim vodama, teritorijalnim morem i morem nad kojim Republika Hrvatska ostvaruje suverena prava prema posebnim propisima, traktora za poljoprivredu i šumarstvo, ložišta i rasvjetnih tijela, i to: benzin, dizelsko gorivo, plinsko ulje, loživo ulje, brodsko gorivo i petrolej.  Sastavnice tekućih naftnih goriva za koje se propisuju granične vrijednosti jesu sumpor, olovo, olefini, aromati, benzen, kisik, policiklički aromatski ugljikovodici, oksigenati i metilni esteri masnih kiselina (FAME).  Praćenje emisija stakleničkih plinova primjenjuje se na goriva koja se upotrebljavaju za pogon cestovnih vozila, izvancestovnih pokretnih strojeva (uključujući plovila za promet unutarnjim plovnim putovima kada ne plove morem), traktora za poljoprivredu i šumarstvo, rekreacijskih plovila kada ne plove morem i električnu energiju za uporabu u cestovnim vozilima.  Obveznici praćenja emisija stakleničkih plinova u životnom vijeku goriva i energije su dobavljači u trenutku uvoza, unosa, proizvodnje goriva ili energije. | |
| * Pozivaju se dobavljači goriva i energije u Republici Hrvatskoj da podastru svoje zamisli i/ili procjene način izvješćivanja o emisijama u životnom vijeku goriva i energije. | |
| * Rok zaprimanja komentara je do 19. ožujka 2017. godine.   Nakon isteka roka za zaprimanje komentara, svi zaprimljeni komentari/primjedbe/pitanja bit će obrađeni i povratna informacija će biti pružena elektroničkim putem na internetskim stranicama e-Savjetovanja. | |
| * Gordan Došen   Ministarstvo zaštite okoliša i energetike, Radnička cesta 80, 10 000 Zagreb,  tel. 01/37-17-173  e-mail: [gordan.dosen@mzoip.hr](mailto:gordan.dosen@mzoip.hr)  Tatjana Antolić  Ministarstvo zaštite okoliša i energetike, Radnička cesta 80, 10 000 Zagreb,  tel. 01/37-17-114  e-mail: [tatjana.antolic@mzoip.hr](mailto:tatjana.antolic@mzoip.hr) | |
| * Vlada Republike Hrvatske, Ured za zakonodavstvo   Ministarstvo gospodarstva, maloga i srednjega poduzetništva  Ministarstvo mora, prometa i infrastrukture  Ministarstvo vanjskih i europskih poslova  Ministarstvo uprave  Ministarstvo pravosuđa  Ministarstvo financija  Ministarstvo poljoprivrede  Ministarstvo regionalnog razvoja i fondova Europske unije  Ministarstvo graditeljstva i prostornog uređenja  Ministarstvo znanosti i obrazovanja  Ministarstvo kulture  Ministarstvo rada i mirovinskog sustava  Ministarstvo turizma  Ministarstvo unutarnjih poslova  Ministarstvo zdravstva  Ministarstvo za demografiju, obitelj, mlade i socijalnu politiku  Hrvatska gospodarska komora  Hrvatska udruga poslodavaca  Hrvatska agencija za okoliš i prirodu  Hrvatska akreditacijska agencija  INA – Industrija nafte, d. d.  Rudarsko-geološko-naftni fakultet | |
| * Poziva se da zainteresirana javnost koja podnosi komentare da pri podnošenju istih navedu svoje ime i prezime te koga predstavljaju i koga su posebno dodatno konzultirali. | |
| * Zaprimljeni komentari biti će javno dostupni, osim u slučaju anonimnih, uvredljivih i irelevantnih komentara koji se neće uzimati u razmatranje niti će biti objavljeni. | |
| * - | |
| * Pozivamo vas da nam dostavite povratne informacije o samom procesu e-savjetovanja i prijedloge za poboljšanje savjetovanja u budućnosti. | |